Document ID: 31987D0221

31987D0221
L 093/11
JURNALUL OFÍCIAL AL UNIUNII EUROPENE
DECIZIA COMISIEI
din 24 martie 1987
de stabilire a modelului de certificat de sănătate publică pentru produsele pe bază de carne provenind din Argentina, Brazilia și Uruguay
(87/221/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 77/99/CEE a Consiliului din 21 decembrie 1976 privind problemele de sănătate în materie de schimburi intracomunitare de produse pe bază de carne (1), astfel cum a fost modificată ultima dată prin Regulamentul (CEE) nr. 3768/85 (2), în special articolul 17,
întrucât, în conformitate cu articolul 17 din Directiva 77/99/CEE, Comisia stabilește în special modelul certificatului de sănătate publică care însoțește produsele pe bază de carne la importul acestora în Comunitate, în paralel cu adoptarea listelor unităților autorizate din țările terțe care urmează să importe aceste produse în Comunitate;
întrucât prezenta decizie se aplică până la instituirea unui regim comunitar complet privind importul produselor pe bază de carne care provin din țări terțe; întrucât, în consecință, importurile de produse pe bază de carne din țările terțe rămân, cu respectarea dispozițiilor generale ale tratatului, sub incidența altor norme sanitar-veterinare, în special cele referitoare la sănătatea animală;
întrucât prezenta decizie are la bază forma actuală a normei comunitare, este necesară, în consecință, reexaminarea acesteia din momentul în care norma respectivă va fi completată;
întrucât prezenta decizie se bazează pe controale la fața locului efectuate în Argentina, Brazilia și Uruguay; întrucât, având în vedere aceste controale, este necesar, la ora actuală, să se ia în considerare numai conservele de carne de vită supuse unui tratament termic complet și carnea de vită fiartă și congelată, supusă unui tratament termic la o temperatură de cel puțin 80 °C și care provin de la unități autorizate să exporte în Comunitate;
întrucât, până în prezent, au fost efectuate controale la fața locului de către experți veterinari din statele membre și de la Comisie în Argentina, Uruguay și Brazilia; întrucât modelul de certificat de sănătate publică a fost deja stabilit prin Decizia 86/472/CEE a Comisiei (3) pentru produsele pe bază de carne provenind din Argentina și Uruguay; întrucât un model unic, anexat la prezenta decizie, poate fi adoptat pentru toate cele trei țări; întrucât este necesară, în consecință, abrogarea Deciziei 86/472/CEE;
întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Modelul certificatului de sănătate publică, care trebuie să însoțească produsele pe bază de carne provenind din Argentina, Brazilia și Uruguay, este stabilit în anexă.
Articolul 2
Prezenta decizie va fi reexaminată după adoptarea noilor norme aplicabile țărilor terțe pentru produsele respective.
Articolul 3
Decizia 86/472/CEE se abrogă.
Articolul 4
Prezenta decizie se adresează statelor membre.
Adoptată la Bruxelles, 24 martie 1987.

Labels: 3
18
17